**Белешка**

*од одржана Втора работилница за приоритетна област Пристап до правда, за ко-креација на петтиот Национален акциски план (НАП5) за Отворено владино партнерство (ОВП)*

Датум и време: 16.11.2020, 13:45 - 16:00

Место: Онлајн – BlueJeans платформа

Фасцилитатори: Ивона Сталевска (ФООМ) и Весна Шапкоски (СТАНИЦА П.Е.Т.)

Учесници: 22 учесници (претставници од граѓански организации, Министерство за информатичко општество, Министерство за правда, Министерство за труд и социјална политика.

Пред одржувањето на средбата, на сите учесници им беше доставен документ со неколку точки кои треба да бидат одговорени на смата среда и тоа:

„ Дали се согласувате **нереализираните мерки од заложбите за Пристап до правда во тековниот НАП4** (за кои и Независниот механизам за известување IRM дава препорака за реализација) **да бидат составен дел и од петтиот НАП:**

* **Подготовка на Национален план (стратегија) за правно зајакнување** - Министерството за правда да спроведе партиципативен процес на планирање со владините и невладините чинители, експерти и сл.) и
* **Формирање и одржување на Центри за пристап до правда во 4 општини (Шуто Оризари, Прилеп, Тетово и Делчево)** за сиромашните и маргинализирани групи на граѓани - да продолжат напорите за подобрување на пристапот до правда преку консултации со локалните заедници

1. Идентификувајте **проблем\* во областа Пристап до правда** (најмалку 2 проблем, а може и повеќе) и можни причини кои стојат позади проблемот:

\*Посебен фокус да се стави и на проблемите кои значително влијаат врз засегнатите страни за време на пандемијата со КОВИД – 19, а се поттикнува вклучување на маргинализирани и локални заедници.

1. Предложете мерки и активности кои би можеле да придонесат кон решавање на проблемите:
2. Идентификувајте ги **одговорните институции** за решавање на приоритетните проблеми“.

На самата средба, откако накратко се споделија клучните поенти од првата средба, учесниците ги истакнаа следните проблеми и одговорни иснтитуции за нивно решавање:

**Христина Илијевa**

1. Да се дефинира терминот „самохран родител“
2. Да се воведе класификација по образовна структура како пристап на решавање по однос на надомест за самохраните родители и нивните деца, бидејќи без признат статус на самохран родител, децата го губат правото на детски додаток
3. Државата да определи одреден буџет за алиментација, образовен додаток (стипендии) за талентирани деца од еднородителски семејства и сл.
4. МТСП да го редефинира терминот „самохран родител“ и да донесе ново законско решение.

Одговорна институција за решавање на проблемот: МТСП

**Елена Георгиевска од Македонско здружение на млади правници**

1. Да се овозможи пристап до правда преку БПП за кривични дела (чл.38 од ЗБПП – дали жртвите на кривични дела би останале без БПП?)
2. Да се надмине законската пречка во уредување на вештачењето за БПП, Бирото за вештачење не го извршува вештачењето и потребно е дополнување и измена на ЗБПП со вклучување на граѓански организации при промената

Одговорна институција: Министерство за правда

1. Да се надминат проблемите кои се јавуваат во остварување на правото на социјална заштита, односно при оставрување на правото од ГМП и да се подобри лошата практика на Центрите за социјална работа (тужба за издршка против член од семејство/домаќинство)
2. Да се обезбеди заштита на странки во второстепена и управна постапка.

Одговорна институција за решавање на проблемот: МТСП

**Ќемал Исмаил од Романо Чачипе**

1. Непречено остварување на правото од социјална заштита за лицата кои немаат регулиран престој или државјанство на РСМ.

Одговорна институција за решавање на проблемот: МТСП

**МТСП – Душан Томшиќ** - појаснување дека во новите предлог-измени на Законот за социјална заштита е предвидено правото на ГМП да можат да го остваруваат и лицата кои немаат државјанство на РСМ, односно кои имаат посебна идентификациона исправа за регулиран престој.

1. Да се реши проблемот со Подрачното одделение на Министерството за правда во Чаир, односно да се даде појаснување што се случува и зошто таму веќе некое време нема Одделение за БПП.

Одговорна институција за решавање на проблемот: Министерство за правда

**Министерство за правда – Весна Цекова** – одделението во Чаир во моментот не е во функција, бидејќи објектот е срушен а службеникот си дал оставка. Странките да се препраќаат во Подрачното одделение во Гази Баба.

**Елена Пеовска од ЛИЛ**

1. Информација до сите организации да се обрне внимаие на рокот за пријавување/запишување на лицата без документи (фантоми) кој е до 30 декември, бидејќи ако луѓето тоа не го направат, повторно ќе останат без лични документи.

Одговорна институција за решавање на проблемот: МТСП

**Зоран Биковски од КХАМ Делчево**

1. Да се регулира оставрувањето на минимална пензија (10.200 денари), видејќи сега лицата добиваат само минималец од 2.000 денари
2. Да се отстрани блокирањето на средства по основ неплатен долг, обезбедени преку ГМП.

Одговорна институција за решавање на проблемот: МТСП и Комора на извршители

1. Да се озвможи пункт за тестирање во Делчево бидејќи жителите не можат да го оставрат правото на здравје поради фактот дека треба да патуваат до Кочани за тестирање

Одговорна институција за решавање на проблемот: Министерство за здравство

1. Во врска со остварувањето на правото на туѓа нега за лицата кои се со, умерена и тешка попреченост а кои наполниле 26 години, но и генерално лицата кои користат туѓа нега мораат да одат на преглед (конзилијарно мислење) во Скопје, Струмица или Штип за обнова на документацијата, што е дополнителен трошок и отежнување на постапката, со кое не се унапредува пристапот воопшто, особено во време на пандемија.

Одговорна институција за решавање на проблемот: МТСП

**МТСП – Душан Томшиќ –** појасни дека за правото на туѓа нега документите се прегледуваат по службена должност од страна на комисијата, а лицата не одат лично. Документацијата се прибавува од системот на Мој термин.

**Зоран Димов РБИЦ**

1. Законот за матична евиденција на лицаат кои не поседуваат изводи од матична евиденција на родени да не биде ограничен само на идентификуваните 700 лица, да се прошири опфатот.

Одговорна институција за решавање на проблемот: МТСП

**Џенгис Бериша од Станица П.Е.Т.**

1. Потреба од постоење на Центри за пристап до правда врз основа на Стратегијата за правно зајакнување, како и предвидување на конкретни мерки за одржливост на Центрите за пристап до правда (евентуално преку Локални акциски планови за правно зајакнување, кои би следеле после стратегијата),
2. Да се обезбеди поголема видливост на подрачните оддделенија при Министерство за правда кои обезбедуваат БПП, поконкретно во Прилеп
3. Дефинирана програма за работа на Подрачните оддделенија при Министерство за правда кои обезбедуваат БПП (бидејќи не сите одделенија располгаат според дефинирана програма)

Одговорна институција: Министерство за правда

**Министерство за правда – Весна Цекова –** појаснување во однос на видливоста на подрачните канцеларии, пред една година се поставени табли за овозможување на истото, но ќе се провери сотојбата на терен на кое место се поставени таблите и дали се видливи.

**Тона Карева од ХЕРА**

1. Да се овозможи непречено закажување преку „Мој термин“
2. Да се промени начинот на работа на вработените во Центрите за социјална работа кои одлучуваа по сопствен воспоставен пристап и пракса за одлучување на правата на странките
3. Да се уреди сиромашкото право и кривичните постапки кои упатуваат на ЗКП

Одговорна институција: Министерство за правда и МТСП

**Благица Киров од ЕХО Едукативно-Хуманитарна Организација**

1. Да се обезбеди поголема видливост на подрачните оддделенија при Министерство за правда кои обезбедуваат БПП, поконкретно во Штип
2. Информирање на јавноста, особено за лицата со пречки (глуви, наглуви, слепи лица) во врска со пристап до правда преку БПП
3. Да се надмине законската пречка во уредување на вештачењето за БПП, Бирото за вештачење не го извршува вештачењето и потребно е дополнување и измена на ЗБПП со вклучување на граѓански организации при промената
4. Во случаите за кои се бара БПП за жртви на семејно насилство, постои пракса застапувањето да се додели во надлежност на ЦСР, но тоа во многу слачи не е соодветно бидејќи се случува истовремено и жртвата и сторителот да го пријават случајот во ЦСР и да бараат изрекување на времени мерки, па се поставува прашањето како ЦСР ќе го застапува само едниот или двајцата во истата постапка?

Одговорна институција: Министерство за правда и МТСП

**Христина Василевска Димчевска од Фондација Отворено општество - Македонија**

1. Да се обезбедуи поголема видливост на подрачните оддделенија при Министерство за правда кои обезбедуваат БПП
2. Да се вклучат лица од заедницата (параправници/правни асистенти) кои ќе допринесат за видливоста и можностите од ЗБПП

Одговорна институција: Министерство за правда

**Борис Гудев од ИЗБОР Струмица**

1. Да се овозможи одржливост (финансии) на граѓанските организации за обезбедување на примарна правна помош

Одговорна институција: Министерство за правда

**Следни чекори:** Сите идентификувани проблеми ќе се сумираат и дополнително ќе се одреди датум за следна средба.

Во периодот помеѓу одржаната втора онлјан работилница и претстојната трета, фацилитаторите на приоритетната област Пристап до правда одржани дополнителни 13 индивидуални состаноци со граѓански организации за појаснување на идентификуваните проблеми и потребата од нивно вклучување во НАП5.